|  |  |  |
| --- | --- | --- |
| Description: grb.TIF | Република Србија  Аутономна покрајина Војводина  **Покрајински секретаријат за образовање, прописе, управу  и националне мањине – националне заједнице**  Булевар Михајла Пупина 16, 21000 Нови Сад  Т: +381 21 487 4439, 487 4348;  F: +381 21 487 4614  Ounz@vojvodinа.gov.rs | |
|  | БРОЈ: 128-451-738/2016-04 | ДАТУМ: 04.03.2016. година |

На основу члана 3. Правилника o додели буџетских средстава покрајинског секретаријата за образовање, прописе, управу и националне мањине - националне заједнице за финансирање и суфинансирање набавке опреме за школе основног образовањa и васпитања и за школе средњег образовања на територији Aутономне покрајине Војводине („Службени лист АПВ“, бр. 16/15), а у вези сa Покрајинском скупштинском одлуком о буџету Аутономне покрајине Војводине за 2016. годину („Службени лист АПВ“, бр. 54/15),

Покрајински секретаријат за образовање, прописе, управу и националне мањине - националне заједнице (у даљем тексту: Секретаријат) расписује

**КОНКУРС**

**ЗА ФИНАНСИРАЊЕ И СУФИНАНСИРАЊЕ НАБАВКЕ ОПРЕМЕ ЗА ШКОЛЕ ОСНОВНОГ образовањА и васпитањА И ШКОЛЕ средњеГ образовањА НА ТЕРИТОРИЈИ АУТОНОМНЕ ПОКРАЈИНЕ ВОЈВОДИНЕ ЗА 2016. ГОДИНУ**

Конкурс се расписује на износ средстава обезбеђених Покрајинском скупштинском одлуком о буџету Аутономне покрајине Војводине за 2016. годину („Службени лист АПВ“, бр. 54/15) и то: за финансирање и суфинансирање набавке опреме за школе основног образовања и васпитања на територији Аутономне покрајине Војводине у износу од **29.000.000,00 динара** и за финансирање и суфинансирање набавке опреме за школе средњег образовања на територији Аутономне покрајине Војводине износ од **14.408.774,00 динара**.

Реализација финансијских обавеза вршиће се у складу са ликвидним могућностима буџета Аутономне покрајине Војводине за 2016. годину.

**УСЛОВИ КОНКУРСА**

*1. Подносиоци захтева*

Корисници који имају право да учествују у расподели средстава су школе за основно образовање и васпитање и школе за средње образовање на територији Аутономне покрајине Војводине чији je оснивач Република Србија, АП Војводина и јединицa локалне самоуправе.

Корисник може конкурисати највише до 1.000.000,00 динара.

Корисник је дужан да приликом набавке опреме поступа у складу са одредбама Закона о јавним набавкама (''Службени гласник РС '', број 124/12, 14/15 и 68/2015).

*2. Критеријуми расподеле средстава*

Критеријуми расподеле средстава по Правилнику o додели буџетских средстава Покрајинског секретаријата за образовање, прописе, управу и националне мањине - националне заједнице за финансирање и суфинансирање набавке опреме за школе основног образовања и васпитања и школе средњег образовања на територији Аутономне покрајине Војводине су:

1. значај планираног улагања у опрему у циљу подизања квалитета и модернизације извођења наставе,
2. неопходност опреме за организовање извођења наставе,
3. значај опреме у повећавању безбедности ученика у школама,
4. број ученика у школи - број крајњих корисника,
5. степен развијености јединице локалне самоуправе на чијој територији се налази установа образовања и васпитања,
6. изузетан значај појединих средњих школа за грађане који живе на територији АП Војводине (школе одређене Одлуком о одређивању средњих школа од изузетног значаја за Аутономну покрајину Војводину од 20. децембра 2005. године),
7. постојање других извора финансирања набавке опреме,
8. успешна реализација додељених средстава из буџета АП Војводине претходних година са достављеним извештајем и доказима о наменском и законитом коришћењу буџетских средстава,
9. набавка опреме која може претежно да се реализује у текућој буџетској години и
10. висина и реалност тражених средстава за набавку опреме.

**НАЧИН ПОДНОШЕЊА ЗАХТЕВА**

Захтеви за доделу средстава подносе се на јединственом конкурсном обрасцу Секретаријата (једна установа подноси само један конкурсни образац). Комплетна конкурсна документација може се преузети од **07. марта** **2016. године** на web адреси Секретаријата **[www.puma.vojvodina.gov.rs](http://www.puma.vojvodina.gov.rs)**

Захтеви се достављају путем поште на адресу: Покрајински секретаријат за образовање, прописе, управу и националне мањине - националне заједнице са назнаком ''За конкурс – за финансирање и суфинансирање набавке опреме за школе основног образовања и васпитања и школе средњег образовања на територији АП Војводине за 2016. годину'', Булевар Михајла Пупина 16, 21000 Нови Сад, или се подносе лично, предајом писарници покрајинских органа управе у Новом Саду (у приземљу зграде Покрајинске владе).

Уз пријаву на конкурс, подноси се следећа обавезна документација:

1) фотокопија потврде о упису у судски регистар установе образовања,

2) фотокопија потврде о пореском идентификационом броју и

3) невезана понуда-предрачун за набавку опреме (калкулација набавке опреме).

**Рок за подношење пријава на Конкурс је 31. март 2016. године.**

Секретаријат задржава право да од подносиоца захтева, по потреби, затражи додатну документацију и информације, односно да за доделу средстава одреди испуњење потребних услова.

**Неблаговремене или непотпуне пријаве неће бити разматране.**

Резултати Конкурса ће бити објављени на интернет презентацији Секретаријата.

**Заинтересована лица додатне информације у вези са реализацијом Конкурса могу добити у Секретаријату на телефон 021/ 487- 4439, 487- 4348 и 487-4614.**

Покрајински секретар

Nyilas Mihály

(Михаљ Њилаш)